ROMANIA

JUDETUL TIMIȘ

COMUNA BÂRNA

CONSILIUL LOCAL

# HOTĂRÂRE NR.31

Din data de 21.06.2023

**privind aprobarea studiului de fezabilitate, indicatorilor tehnico-economici actualizați și a devizului general actualizat pentru obiectivul de investiții „*Extindere rețea de canalizare în localitățile Botești și Botinești, rețea de aducțiune apă potabilă pentru localitatea Pogănești din comuna Bârna, județul Timiș, L=7.050 ml, rețea de canalizare L= 3.100ml*”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

***CONSILIUL LOCAL AL COMUNEI BÂRNA,***

 ***Hotărârea adoptată în unanimitate de voturi***

**Având în vedere:**

* Avand în vedere expunerea de motive cuprinse in referatul compartimentului de resort nr. 2987 din 21.06.2023;
* Luând în calcul referatul de aprobarea a d-lui primar Pecora Dumitru înregistrat la nr.2999 din data de 21.06.2023,
* Ținând cont de proiectul de hotărâre al Comisiilor de specialitate din cadrul consiliului local, precum și de avizul favorabil al acestor comisii;
* Ordinul nr. 2280/01.09.2022 privind aprobarea listei obiectivelor de investiţii și sumele alocate acestora pentru finanţarea Programului Naţional de Investiţii „Anghel Saligny”, pentru categoriile de investiţii prevăzute la art. 4 alin. (1) lit. a)-d) din Ordonanța de urgenţă a Guvernului nr.95/2021, pentru județul Timiș, în perioada 2022-2028;
* Adresa nr. 102118 din 05.09.2022, emisă de Ministerul Dezvoltării, Lucrărilor Publice și Administrației, referitoare la aprobarea la finanțare a obiectivului de investiții *„Extindere rețea de canalizare în localitățile Botești și Botinești, rețea de aducțiune apă potabilă pentru localitatea Pogănești din comuna Bârna, județul Timiș, L=7.050 ml, rețea de canalizare L= 3.100ml”*;

**Ținând cont de:**

* Prevederilor art. 10 din H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare
* Studiu de fezabilitate întocmit de S.C.VAST INKOMEN S.R.L.;

**În conformitate cu:**

* OUG nr. 95/2021 pentru aprobarea Programului național de investiții „Anghel Saligny”;
* Ordinul nr. 1333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021

***În temeiul prevederilor art.129 alin.(2) lit.b) și d), alin. (4) lit. d), alin. (7) lit. n), precum și art.196 alin.(1) lit.a) din OUG.nr.57/2019 privind Codul Administrativ,***

**HOTĂRÂRE**

**Art. 1.** – Se aprobă documentația tehnico-economică –***Studiul de fezabilitate*** pentru obiectivul de investiții **„*Extindere rețea de canalizare în localitățile Botești și Botinești, rețea de aducțiune apă potabilă pentru localitatea Pogănești din comuna Bârna, județul Timiș, L=7.050 ml, rețea de canalizare L= 3.100ml*”**, aprobat pentru finanțare prin Programul național de investiții „Anghel Saligny” prin ordin al ministrului dezvoltării, lucrărilor publice și administrației, întocmit de S.C. VAST INKOMEN S.R.L..

**Art. 2.**– Se aprobă actualizarea indicatorilor tehnico-economici aferenți obiectivului de investiții **„*Extindere rețea de canalizare în localitățile Botești și Botinești, rețea de aducțiune apă potabilă pentru localitatea Pogănești din comuna Bârna, județul Timiș, L=7.050 ml, rețea de canalizare L= 3.100ml*”,**conform anexei nr. 1 la prezenta hotărâre.

**Art. 3.**– Se aprobă devizul general actualizat aferent obiectivului de investiții **„*Extindere rețea de canalizare în localitățile Botești și Botinești, rețea de aducțiune apă potabilă pentru localitatea Pogănești din comuna Bârna, județul Timiș, L=7.050 ml, rețea de canalizare L= 3.100ml*”,**conform anexei nr. 2 la prezenta hotărâre.

**Art. 4.** – Se aprobă finanțarea de la bugetul local al UAT Comuna Bârna a sumei de **541.700,00lei**, reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021.

**Art. 4.** - Anexele nr. 1 și 2 fac parte integrantă din prezenta hotărâre.

**Art. 5.** - Prezenta hotărâre se comunică:

* Instituţiei Prefectului - judeţul Timiş;
* PrimaruluicomuneiBârna;
* Publicare in Monitorul Oficial Local;
* Publicare prin afişare;

**Președinte de ședință, Avizat pentru legalitate,**

**PANCIU ION Secretar general al UAT**

 **TOMA LIVIA**